Ραντεβού στην Κέρκυρα

Το Ραντεβού στην Κέρκυρα είναι μια ελληνική ρομαντική - κωμική ταινία σε παραγωγή Ολύμπια Φιλμ και σε σκηνοθεσία Ντίμη Δαδήρα. Το σενάριο γράφτηκε από τον Ιάκωβο Καμπανέλλη, το οποίο βασίστηκε σε μία ιδέα του Γιώργου Ολύμπιου. Πρωταγωνιστούν οι Τζένη Καρέζη και Αλέκος Αλεξανδράκης.

Πλοκή

Ένας νεαρός δικηγόρος (Αλέκος Αλεξανδράκης) που μεταχειρίζεται τις γυναίκες σαν "ένα βιβλίο που το διαβάζεις και μετά το πετάς" βρίσκει το μάστορά του στο πρόσωπο μιας δυναμικής Μίρκας (Τζένη Καρέζη) η οποία φαινομενικά εργάζεται ως διευθύντρια στο ξενοδοχείο της μητέρας του στην Κέρκυρα, ενώ στην πραγματικότητα είναι η Ντιάνα, κόρη ενός μεγαλοεπιχειρηματία. Τόσο η μητέρα του Ανδρέα όσο και ο πατέρας της Ντιάνας παίρνουν μέρος στο φιλόδοξο σχέδιο της νεαρής κοπέλας.

Διανομή 

 Τζένη Καρέζη - Μίρκα/Ντιάνα Λανίτου
 Αλέκος Αλεξανδράκης - Ανδρέας Λαμπρινός
 Ελένη Χαλκούση - Ελένη Λαμπρινού
 Λυκούργος Καλλέργης - κύριος Λανίτης
 Βαγγέλης Πλοιός - Τόνυ
 Καίτη Πασά - Ζανέτ Γιαννάτου

Παραγωγή 
Τη μουσική της ταινίας έγραψε ο Μάνος Χατζιδάκις, ενώ το τραγούδι των τίτλων "Κάπου υπάρχει η αγάπη μου" ερμηνεύει η Νάνα Μούσχουρη. 

Στην ταινία περιλαμβάνονται πλάνα από αναγνωρίσιμα σημεία της Κέρκυρας, όπως το Ποντικονήσι, η Σπιανάδα, το Ανάκτορο των Αγίων Μιχαήλ και Γεωργίου και το λιμάνι. 

Η πρεμιέρα της ταινίας πραγματοποιήθηκε στις 8 Φεβρουαρίου 1960. Κόβοντας 95.664 εισιτήρια, κατατάχθκε στην 5η θέση ανάμεσα σε 52 ταινίες της ίδιας σεζόν.  Επιχρωματίστηκε και προβλήθηκε έγχρωμη στις 4/12/2020 απο τον ΑΝΤ1.

Παραπομπές

Εξωτερικοί σύνδεσμοι 
 Ραντεβού στην Κέρκυρα στην Ταινιοθήκη της Ελλάδος

Ραντεβού στην Κέρκυρα
Ταινίες του 1960
Ελληνόφωνες ταινίες
Ταινίες σε σκηνοθεσία Ντίμη Δαδήρα
Ταινίες σε σενάριο Ιάκωβου Καμπανέλλη
Ταινίες με μουσική σύνθεση Μάνου Χατζιδάκι
Ταινίες παραγωγής Ολύμπια Φιλμ
Ελληνικές ασπρόμαυρες ταινίες
Ελληνικές αισθηματικές κωμικές ταινίες
Ταινίες γυρισμένες στην Κέρκυρα